Rikunarita-ORG/Wikinium huggingface dataset:
# USA Today

**USA Today** jè 'nu sciurnale de le State Aunìte d'Amereche. Funnate 'u 1982 da Al Neuharth *e tène* 'a sede a Tysons Corner (Virginia).

## Collegaminde fore a Uicchipèdie

* site web, su eu.usatoday.com.
# Lunghezze

'U termine **lunghezze**, jndr'à l'ause comune, indichesce una de le dimenziune de 'n'oggette cioè l'estenziona soje jndr'à 'u spazie.

Jndr'à sciumetrije (euclidèe), 'a lunghezze jè 'a classe de equivalenze de le segmende (de curve) totalmende sovrapponibbele 'mbrà lore.

Jndr'à 'u cambe sciendifeche, 'u termine lunghezze avène imbiegate, jndr'à determinate condeste, cumme sinonime de distanze.

Jndr'à 'u cambe matemateche e fiseche quiste jè pure 'nu sinonime de norme o valore assolute de 'nu vettore.

'A lunghezze jè assunde cumme une de le grannezze fiseche fondamendale, ca signifeche ca jedde non ge pò essere definite ausanne termine de otre grannezze fiseche.

'A lunghezze non g'è 'na proprietà intrinseche de nisciune oggette. Infatte doje osservature ponne mesurà 'u stesse oggette e avè resultate differende. Sta strane proprietà d'u spazie avène spiegate jndr'à teorie d'a relatività speciale de Albert Einstein.

## Aunità de mesure jndr'à storie

L'aunità de mesure de osce a die jndr'à 'u SI d'a lunghezze jè 'u metre ma quiste ha state definite sulamende jndr'à 'u 1793 e apprime de quedda date se onne susseguire jndr'à 'u timbe 'nu sbuènne proprie de aunità de mesure d'a lunghezze.

Le prime aunità de mesure de jedde onne state associate a 'u cuèrpe umane. Le egiziane avèrene stabbilite 'u "cubito" ca ere pare 'a distanze 'mbrà 'u gomite e l'estremità d'u dicete medie. Jndr'à 'nu mode simile 'u pede rappresendò 'a mesurazione apprisse 'a prima metà d'u 1600 e ere uguale 'a lunghezze d'u pede riale de Luigge XIV.

Jndr'à 'u 1793 però se cercò 'na mesure cchiù oggettive e se scacchiò quedde d'u metre ca ere e jè osce a die pari a 'a distanze cuperte d'a luce, jndr'à 'u vacande, jndr'à 'n'indervalle de timbe pare a 1/299 792 458 de seconde.

## 'Ndruche pure

* Ordene de grannezze, lunghezze
* Dilatometre